池浴德

池浴德（），字仕爵光緒《福安縣志》作仕鼎，號明洲，福建同安（今廈門）中左所人，祖籍福建長溪（今福安），明朝政治人物，同進士出身。

生平
嘉靖四十三年（1564年）甲子科福建鄉試第二十一名。嘉靖四十四年（1565年）登乙丑科進士第三甲第二百八十三名。兵部观政，四十五年八月授浙江遂昌县知县，隆慶三年（1569年）十月升任南京吏部主事，四年四月奏留，仍管县事，七月调吏部考功司主事、吏部稽勋司主事，万历元年（1573年）五月復除本部，三年二月升考功司員外郎，六年三月升郎中，八年三月调文选司，九年三月官至太常寺少卿《大明神宗显皇帝实录卷之一百一十》：万历九年三月，升吏部文选司员外署郎中事池浴德为太常寺少卿。，十年三月养病。十五年二月调南京别衙门用。家居三十七載，布衣蔬食，自課諸子。年七十九卒。著有《空臆錄》、《懷綽集》、《居室篇》等清·周凱，《廈門志》（卷12）：“池浴德，字仕爵，號明洲；中左所人。嘉靖四十三年甲子舉人，明年成進士。授遂昌令。父戒之曰：『吾家世積德，兒曹努力為清白官』。至則為文誓神，期不負蒼生。設防守、置木皂、澤枯骨，多異政。故事：郡守朝正京師，里甲斂百金為贐；浴德代守卻之。會新守至，搜舊案山積，前令不能決者；日下檄追督。浴德檢三百餘案，分別年次輕重平反，勒為數冊上之，逮系悉空；守大喜。追徵則詳揭賦額於衢，寬以限期，不事桁楊；人爭樂輸。盜者給以業、賭者榜其家，舊習丕變。初，遂民往衢開礦失利，起為盜。上官申禁：凡入衢者，須有縣符；無則以礦徒治之。後衢與遂民仇者，皆指為礦徒，送之官，無一脫者。浴德白於衢道毛某曰：『一里往來，豈能遍給；十室忠信，豈盡礦徒』？毛立弛其禁。民至訟庭，一毫緡鍰不入官；只袖米半斤，即可結案，咸稱為「池半斤」云。鄰邑有難決者，悉檄剖之。丈量議起，編派既定，有以多為寡者、有全畝隱匿者；先拘豪家置之法，懼乞再丈，許之；無一差漏。有浮額者充學，以贍貧士。縉雲諸邑爭告當道，請浴德往丈；編法如遂，百姓歡欣。擢南吏部考工主事，民赴台乞留編賦；四閱月，匯成黃冊，乃就道。老幼擁繞易靴，輿不得行，壯者奪舁夫爭肩之；至龍游，萬人曳舟，三日不得發。夜半解纜，哭聲遠聞。眾為蓋石亭於西明山水滸，曰「曳舟亭」。後祀名宦。至南都三月，轉北吏部稽勛司。丁外艱，抵家僅餘四十五金。母曰：『諺稱縣令為銀樹花；吾子一樹，乃無花果也』。起補原官；清介端嚴，無敢干以私。遷考功員外，升郎中；調護士類，常與相張居正相左。會汰天下冗員，居正戒部：汰其人，不複職。浴德竭力調停，得不汰者十二、三。有楚司理趙某行取入京，為南部所揭，居正欲斥之；力持不可。居正趣益急，浴德稱疾；而太宰竟逢相意罷之。轉太常寺少卿，有冊封之命。事竣告歸，屢征不就。諸當道海上事宜皆就決，知無不言；奸宄斂跡，盜賊相戒不入境。家居三十七載，布衣蔬食。自課諸子，嘗曰：『讀書豈盡取科第？時時照管此念頭，無負天地、祖宗，便為天地肖子』。人稱明洲先生。所著有「空臆錄」、「懷綽集」、「居室篇」。年七十九，卒。卒日，大星自南墜有聲，山鳴三夜，城北大石忽摧；人謂是其應云。祀鄉賢。”。

 家族 
曾祖池宗寶。祖父池旻。父池楊（1511年-1570年），字良理，號春台洪朝選《明封文林郎遂昌县知县春台池公墓志銘》，封遂昌知县，累赠员外郎。母呂氏，累封太安人。具慶下。兄浴日、弟浴沂、從弟浴雲，俱庠生。子池顯京。

註釋

參考文獻
張景祁，《光緒福安縣志》
張朝瑞，《皇明貢舉考》
魯小俊、江俊偉，《貢舉志五種（上）》，武漢大學出版社，2009
朱保炯、謝沛霖，《 明清進士題名錄索引》，文海出版社，1981
周凱，《道光廈門志志》
龔延明，《 天一閣藏明代科舉錄選刊》，寧波出版社，2016

Category:嘉靖四十三年甲子科福建鄉試舉人
Category:明朝遂昌縣知縣
Category:南京吏部主事
Category:明朝吏部主事
Category:明朝吏部員外郎
Category:明朝吏部稽勳司郎中
Category:明朝太常寺少卿
Category:廈門人
Y
Category:明朝兵部觀政